ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 745 

27 Σεπτεμβρίου 1993 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αμοιβής υπαλλήλων της Γ.Γ.ΕΣΥΕ για ερ¬ 
γασία πέραν του κανονικού ωραρίου για τη διενέρ¬ 
γεια ειδικής έρευνας σε είδη επίπλων, φαρμάκων, 
είδη καθαριότητας κ.λπ για λογαριασμό της ΕΟΚ. 1 
Αναγνώριση της προστατευόμενης γεωγραφικής έν¬ 


δειξης ελαιολάδου ΟΛΥΜΠΙΑ. 2 

Χορήγηση άδειας προσθήκης νέων τμημάτων στο Ιδιω¬ 
τικό ΤΕΛ Κων/νου Γιάτσου. 3 

Τροποποίηση Υπηρεσιακού Οργανισμού ΕΛ ΤΑ» (Κα¬ 
θορισμός νέας οργανωτικής δομής της Δ/νσης Κτι¬ 
ρίων και σύσταση της Τεχνικής Υπηρεσίας ΕΛ ΤΑ). . 4 
Σύσταση ίδιου Νομικού Προσώπου στο Δήμο Ρεθύμνης 
με την επωνυμία (Π ΚΕΝΤΡΟ ΑΝΟΙΚΤΗΣ ΠΡΟΣΤΑ¬ 
ΣΙΑΣ ΗΛΙΚΙΩΜΕΝΩΝ» Δήμου Ρεθύμνης. 5 

Διαδικασία και δικαιολογητικά εγκρίσεως αρχιτεκτονι¬ 
κών τουριστικών καταλυμάτων. 6 

Διορθώσεις σφαλμάτων 

Διορθώσεις σφαλμάτων στην 57704/ΔΙΟΕ 807/ 

23.7.93 απόφαση ΥΠΕΘΟ. 7 

Διόρθωση σφάλματος στην Υ6α/776/93 απόφαση Υπ. 
Υγείας, Πρόνοιας και Κ.Α. 8 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2052335/601 2/0022 (1) 


Καθορισμός αμοιβής υπαλλήλων της Γ.Γ.ΕΣΥΕ για εργα¬ 
σία πέραν του κανονικού ωραρίου για τη διενέργεια ει¬ 
δικής έρευνας σε είδη επίπλων, φαρμάκων, είδη καθα¬ 
ριότητας κ.λπ για λογαριασμό της ΕΟΚ. 

Ο ΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του Ν.Δ. 3627/56 «περί οργανώσεως της ΕΣΥΕ», του 
Π.Δ. 224/86 «Σύσταση Γενικής Γραμματείας ΕΣΥΕ» και 
του Π.Δ. 532/91 «Οργανισμός Γενικής Γραμματείας 
ΕΣΥΕ» και του Π.Δ. 532/91 «Οργανισμός Γενικής Γραμ¬ 
ματείας ΕΣΥΕ». 

β. Του άρθρου 35, παρ. 5 και 6 του Ν. 992/79 «περί ορ- 


γανώσεως των Διοικητικών Υπηρεσιών κ.λπ». 

γ. Του Ν. 1558/85 «Κυβέρνηση και Κυβερνητικά Όρ¬ 
γανα». 

2. Την 15479/Β. 1343/15.7.93 απόφαση με θέμα 
«Ανάθεση στη Γ.Γ.ΕΣΥΕ της διενέργειας ειδικής έρευνας 
σε είδη επίπλων, φαρμάκων, είδη καθαριότητας κ.λπ για 
λογαριασμό της ΕΟΚ». 

3. Την 16053/ΔΔ 5078/27.7.1993 απόφαση του Γενι¬ 
κού Γραμματέα ΕΣΥΕ με θέμα «Έγκριση χρησιμοποίησης 
υπαλλήλων της Γ.Γ.ΕΣΥΕ για εργασία πέραν του κανονι¬ 
κού ωραρίου για τη διενέργεια ειδικής έρευνας σε είδη 
επίπλων, φαρμάκων, είδη καθαριότητας κ.λπ για λογαρια¬ 
σμό της ΕΟΚ». 

4. Την Υ 1935/3.12.92 απόφαση του Πρωθυπουργού 
και Υπουργού Εθνικής Οικονομίας με θέμα «Καθορισμός 
αρμοδιοτήτων των Υφυπουργών ΥΠ.ΕΘ.Ο.». 

5. Την Υ 2009/20.5.93 ΦΕΚ 365 τ.Β' 21.5.93 απόφαση 
του Πρωθυπουργού και του Υπουργού Οικονομικών «περί 
καθορισμού αρμοδιοτήτων του Υφυπουργού Οικονομι¬ 
κών». 

6. Σχετική εισήγηση της Δ/νσης Οικονομικών Δεικτών, 
αποφασίζουμε: 

1. Καθορίζουμε την αμοιβή των υπαλλήλων της Γ.Γ.Ε¬ 
ΣΥΕ μονίμων και με σύμβαση Ι.Δ. για εργασία πέραν του 
κανονικού και του συνήθους υπερωριακού ωραρίου για τη 
διενέργεια ειδικής έρευνας οε είδη επίπλων, φαρμάκων, 
είδη καθαριότητας κ.λπ για λογαριασμό της ΕΟΚ κατά το 
χρονικό διάστημα από 1 Σεπτεμβρίου 1993 μέχρι 31 Δε¬ 
κεμβρίου 1993 ως εξής: 

α. Για το σχεδιασμό και την οργάνωση των ερευνών, το 
συντονισμό και την εποπτεία των εργασιών, τον έλεγχο 
των τιμοληψιών, τον υπολογισμό των διορθωτικών συντε¬ 
λεστών και τη σύνταξη των αναλυτικών εκθέσεων, 80.000 
δρχ. κατ’ άτομο κατά μήνα, για 3 υπαλλήλους που θα ερ- 
γασθούν 4 μήνες. 

β. Για τη μετάφραση των ξενόγλωσσων προτύπων, την 
ανεύρεση και την επιλογή των κατάλληλων πηγών τιμολη- 
ψίας, τον έλεγχο και το συσχετισμό των τιμών, την εισα¬ 
γωγή των στοιχείων στον Η/Υ και την εκτύπωση των απο¬ 
τελεσμάτων, 50.000 δρχ. κατ’ άτομο κατά μήνα, για 8 
υπαλλήλους που θα εργασθούν 3 μήνες. 

γ. Για τη διενέργεια των τιμοληψιών όλων των ειδών 
40.000 δρχ. κατ’ άτομο κατά μήνα για 16 υπαλλήλους που 
θα εργασθούν 2 μήνες. 

δ. Γ ια τις Κωδικογραφήσεις και τους ελέγχους 40.000 
δρχ. κατ' άτομο κατά μήνα για 10 υπαλλήλους που θα ερ- 

γασθούν 2 μήνες. 

ε. Για δακτυλογραφήσεις, παραβολές και λοιπές βοη¬ 
θητικές εργασίες, 40.000 δρχ. κατ’ άτομο κατά μήνα για 2 
άτομα που θα εργασθούν 2 μήνες. 

2. Ο ορισμός των υπαλλήλων που θα απασχοληθούν 
εκτός ωραρίου για την εν λόγω έρευνα θα γίνει με από¬ 
φαση του Γενικού Γραμματέα ΕΣΥΕ. 

3. Από τις διατάξεις αυτής της απόφασης προκαλείται 
δαπάνη σε βάρος του κρατικού προϋπολογισμού της 
Γ.Γ.ΕΣΥΕ (ειδ. φορέας 13-150 και στον ΚΑΕ 5354), 
ύφους 4.500.000 δρχ. 

Η ανωτέρω δαπάνη θα καλυφθεί εξ ολοκλήρου από εμ¬ 
βάσματα της ΕΟΚ τα οποία θα σταλούν στο λογαριασμό 
της Γ.Γ.ΕΣΥΕ στην Τράπεζα της Ελλάδος, σύμφωνα δε με 
την κοινή απόφαση των Υπουργών Συντονισμού και Οικο¬ 
νομικών 9611/3860/3.4.80 με θέμα: «Εμφάνιση δοσολη¬ 
ψιών του Ελληνικού Δημοσίου μετά των Ευρωπαϊκών Κοι¬ 
νοτήτων» και μέσω του Υπολόγου Συμψηφισμού θα εγ- 
γραφούν στον Προϋπολογισμό της Γ.Γ.ΕΣΥΕ (Ειδ. φορέας 
13-150 και στον ΚΑΕ 5354). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Σεπτεμβρίου 1993 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

Κ. ΔΟΥΣΗΣ ΚΩΝ. ΓΙΑΤΡΑΚΟΣ 

- ♦- 

Αριθ. 392926 (2) 

Αναγνώριση της προστατευόμενης γεωγραφικής ένδειξης 
ελαιολάδου ΟΛΥΜΠΙΑ. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Του άρθρου 11 του Ν. 2040/92 «ρύθμιση θεμάτων 
αρμοδιότητας Υπ. Γεωργίας και νομικών προσώπων επο- 
πτείας του και άλλες διατάξεις» (Α' 70). 

β. Του Π.Δ. 61/1993 «προϋποθέσεις και διαδικασία 
αναγνώρισης ονομασιών προέλευσης ελαιολάδων» (Α/27/ 
93). 

2. Την Υ2015/353362/1.6.93 απόφαση του Πρωθυ¬ 
πουργού και του Υπουργού Γεωργίας «ανάθεση αρμοδιο¬ 
τήτων Υπουργού Γ εωργίας στους Υφυπουργούς Γ εωργίας 
Απόστολο Σταύρου, Ευάγγελο Μπασιάκο και Ανδρέα Κα¬ 
ραγκούνη». 

3. Την αίτηση αρ. 1094/347/11.6.93 της Ένωσης 
Αγροτικών Συν/σμών Ηλείας - Ολυμπίας περί «αναγνώρι¬ 
σης της προστατευόμενης γεωγραφικής ένδειξης ελαιο- 
λάδου (Π.Γ.Ε.) με την ένδειξη ΟΛΥΜΠΙΑ», αποφασί¬ 
ζουμε: 

1. Η ένδειξη ΟΛΥΜΠΙΑ προατατευόμενη γεωγραφική 
ένδειξη μπορεί να χρησιμοποιηθεί για την περιγραφή εξαι¬ 
ρετικού παρθένου ελαιολάδου που παράγεται από την 
ποικιλία ελιάς Κορωνέικη κατά 90% και Κολλυρέικη κατά 
10% καλλιεργούμενη στα Διοικητικά άρια ολόκληρης της 
επαρχίας Ολυμπίας Νομού Ηλείας, καθώς και των κατω¬ 
τέρω Δήμων και Κοινοτήτων της επαρχείας Ηλείας.: 

1. ΔΗΜΩΝ: Πύργου - Αρχαίας Ολυμπίας. 

2. ΚΟΙΝΟΤΗΤΩΝ: Κατακόλου, Κορακοχωρίου, Λεβε¬ 
ντοχωρίου, Σκαφιδιάς, Αγ. Ηλίας Λετρινών, Μυρτέας, 
Φρανιτσέικων, Σκουροχωρίου, Αγ. Ιωάννη Λετρινών, Πρα¬ 
σίνου, Κατσαρού, Ξυλοκέρας, Αλποχωρίου, θουνάργου, 


Φωναϊτικων, Κορυφής, Αγ. Αποστόλων, Ελαιώνος, Βροχί- 
τσας, Αμπελώνος, Καρυάς, Σωπίου, Χειμαδιού, Κουτσο¬ 
χέρας, Μουζακίου, Ωλένης, Καράτουλα, Μαγούλας, Αρ- 
βανίτι, Λαντζοϊου, Λανθίου, Σμίλα, Φλώκα, Πλατάνου, Πε- 
λοπίου, Πουρναριού, Ηράκλειας, Καυκωνίας, Χελιδονιού, 
Φουμέρου, Αγ. Άννας, Καρνάς, Πεύκης, Ζέρσαινας, Νε¬ 
ράιδας, Κρυονερίου, Μηλέων, Δούκα, Λάλα, Πευκών, 
Κλαδέου, Κοσκινάς, Μιράκας, Λιναριάς, Μουριάς, Κάμε- 
νας, Ξηροκάμπου, Νεμούτας, Αχλαδινής, Βασιλακίου, 
Λούβρου, Άσπρων Σπιτιών, Φολόης, Κούμανι, Κλινδιάς, 
Ανδρώνι, Κοκοταρίου, Αγ. Κυριακής, Λαμπείας, Τσιπία- 
νων, Ορεινής, Άστρα, Κρυόβρυσης, Αγράμπελών, Μά¬ 
γειρα εφόσον πληρούνται οι προϋποθέσεις που καθορίζο¬ 
νται με την απόφασή-μας αυτή και με τις σχετικές διατά¬ 
ξεις του Ν. 2040/1992 και του Π.Δ. 61/1993. 

2. Η μεταποίηση του ελαιοκάρπου σε ελαιόλαδο γίνεται 
σε ελαιοτριβεία των ανωτέρω αναφερομένων Κοινοτήτων 
και Δήμων και που πληρούν τις προϋποθέσεις που καθορί¬ 
ζονται στο άρθρο 3 του Π.Δ. 61/1993. 

3. Ο ελαιόκαρπος για παραγωγή εξαιρετικού παρθένου 
ελαιολάδου ΟΛΥΜΠΙΑ Π.Γ.Ε. πρέπει να πληροί τις εξής 
προϋποθέσεις: 

α. Προέρχεται από ελαιώνες, στους οποίους, η καταπο¬ 
λέμηση του δάκου γίνεται με δολωματικούς ψεκασμούς 
από εδάφους με βιολογικές μεθόδους, ή χωρίς καμιά κα¬ 
ταπολέμηση. 

β. Η συλλογή του ελαιοκάρπου στα γίνεται με ραβδισμό 
ή με το χέρι και σε καμιά περίπτωση δεν συλλέγεται η «χα¬ 
μάδα». 

γ. Η μεταφορά του ελαιοκάρπου στα ελαιοτριβεία γίνε¬ 
ται σε πλαστικά τελάρα διάτρητα ή σάκκους από φυτικά 
υλικά, χωρητικότητς 30-50 χιλιογράμμων. 

δ. Ο ελαιόκαρπος για επεξεργασία: 

- δεν πρέπει να περιέχει ξένες ύλες, 

- δεν πρέπει να έχει δακοπροσβολές σε ποσοστό μεγα¬ 
λύτερο του 5% 

- δεν πρέπει να περιέχει αλλοιωμένους καρπούς - σπα¬ 
σμένες ελιές, σάπιες κ.λπ - σε ποσοστό μεγαλύτερο του 
5% 

ε. Η επεξεργασία του ελαιοκάρπου στα ελαιοτριβεία γί¬ 
νεται εντός τριών (3) ημερών κατ' ανώτατο όριο από της 
συλλογής του. 

στ. Η επεξεργασία του ελαιοκάρπου γίνεται σε κλασ¬ 
σικά ή φυγοκεντρικά ελαιοτριβεία που διασφαλίζουν θερ¬ 
μοκρασίες μικρότερες από 30%0 της ελαιόπαστας κατά 
τη μάλαξη ως και σε όλες τις άλλες φάσεις επεξεργα¬ 
σίας. 

4. Δεν δικαιούνται της προστατευομένης Γεωγραφικής 
ένδειξης ΟΛΥΜΠΙΑ εξαιρετικά παρθένα ελαιόλαδα που 
προέρχονται από ανάμειξη με ελαιόλαδα κατωτέρων ποιο¬ 
τικών κατηγοριών. 

5. Το εξαιρετικό, παρθένο ελαιόλαδο «ΟΛΥΜΠΙΑ» είναι 
λαμπερό με ανοιχτό κιτρινοπράσινο χρώμα, σχετικά πα- 
χειά υφή φρουτώδη γεύση, καθαρή οσμή και δίνει έντονα 
την εντύπωση ότι είναι φυσικός χυμός φρέσκου καλής 
ποιότητας, φυσιολογικά ώριμου ελαιοκάρπου. 

6. Τα εξαιρετικά, παρθένα ελαιόλαδα ΟΛΥΜΠΙΑ Π.Γ.Ε. 
πριν τη διάθεσή τους στην κατανάλωση υποβάλλονται σε 
φυσικοχημική ανάλυση και οργανοληπτική δοκιμασία, 
σύμφωνα με οδηγίες του Υπουργείου Γεωργίας. 

7. Για την παραγωγή, διακίνηση και τυποποίηση, εξαιρε¬ 
τικά παρθένου ελαιολάδου ΟΛΥΜΠΙΑ Π.Γ.Ε., πρέπει να 
πληρούνται οι προϋποθέσεις του άρθρου 4 του Π.Δ. 61/ 
1993. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7837 


8. Ο λογότυπος που προβλέπεται στα άρθρα 4 και 5 του 
Π.Δ. 61/1993 για εξαιρετικά παρθένα ελαιόλαδα ΟΛΥ¬ 
ΜΠΙΑ Π.Γ.Ε. αποτελείται από τα γράμματα και τους σχετι¬ 
κούς αριθμούς που δηλώνουν τον αύξοντα αριθμό ετικέ¬ 
τας και τα δύο τελευταία ψηφία του έτους παραγωγής και 
αναγράφονται ως εξής: 

ΟΛ/αύξων αριθ. ετικέτας δυο τελευταία ψηφία έτους 
παραγωγής. 

9. Επί των παρθένων ελαιολάδων «ΟΛΥΜΠΙΑ» Π.Γ.Ε. 
έχουν παράλληλη εφαρμογή οι γενικές και ειδικές διατά¬ 
ξεις του Ν. 2040/92, καθώς και των Π.Δ. 61 /1993 και 81 / 
1993, για θέματα που δεν ρυθμίζονται με την παρούσα 
απόφασή μας. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 1993 

0 ΥΦΥΠΟΥΡΓΟΣ 

Α. ΚΑΡΑΓΚΟΥΝΗΣ 
- 4 - 

Αριθ. Φ1/208/Δ5/9061 (3) 

Χορήγηση άδειας προσθήκης νέων τμημάτων στο Ιδιωτικό 
ΤΕΛ Κων/νου Γιάτσου. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Α. Τις διατάξεις: 

1. Των Νόμων 1892/90 (άρθρο 111 παρ. 2 και 7), 
1566/85 και 1966/91. 

2. Του Β.Δ. 685/1972 (ΦΕΚ 196/Α772). 

3. Των Π.Δ. 850/1975 (ΦΕΚ 273/Α775) και 813/1977 
(ΦΕΚ 259/Α/77). 

4. Την κοινή απόφαση των Υπουργών Προεδρίας και 
Εθνικής Παιδείας και θρησκευμάτων ΣΤ5/72/90 (ΦΕΚ 
742/Β/90) για τον περιορισμό των υπογραφών. 

5. Την αριθμ. Υ1939/1992 κοινή απόφαση του Πρωθυ¬ 
πουργού και του Υπουργού Εθνικής Παιδείας και θρη¬ 
σκευμάτων για την εκχώρηση αρμοδιοτήτων. 

Β. Τις αριθμ. 7/24.3.93 και 18/24.6.93 πράξεις του 
Π.Υ.Σ.Δ.Ε. της Νομαρχίας Μαγνησίας για τη χορήγηση 
άδειας προσθήκης νέων τμημάτων στο Ιδιωτικό ΤΕΛ Κων/ 
νου Γιάτσου, αποφασίζουμε: 

Χορηγούμε στο Ιδιωτικό ΤΕΛ Κωνσταντίνου Γιάτσου, 
που έχει πάρει άδεια ιδρύσεως και λειτουργίας ΤΕΛ-ΤΕΣ 
με τις Υπουργικές Αποφάσεις Φ1/331/Δ5/9243/91 
(ΦΕΚ 807/Β/91) και Φ1 /681 /7965/92 (ΦΕΚ 597/Β/92), 
άδεια προσθήκης νέων τμημάτων και ειδικοτήτων που θα 
λειτουργήσουν από το σχολικό έτος 1993-94 στο Βόλο 
και στο διδακτήριο που βρίσκεται επί των οδών Κ. Γάτσου 
και Α. Γαζή με αριθμό μαθητών ανά βάρδια λειτουργίας 
που δεν θα υπερβαίνει τη συνολική δυναμικότητα, η οποία 
έχει καθοριστεί για τη σχολική αυτή μονάδα, ως εξής: 

ΗΜΕΡΗΣΙΟ Τ.Ε.Λ. 

Τομέας: Κοινωνικών Υπηρεσιών 

Τμήματα: α) Βοηθών Βρεφοκόμων - Παιδοκόμων 

β) Νοσηλευτικής 


Η απόφαση αυτή να δημοσιευθεί οτην Εφημερίδα της 
Κυβερνήσεως. 

Αθήνα, 14 Σεπτεμβρίου 1993 

Ο ΥΦΥΠΟΥΡΓΟΣ 

ΑΝ. ΣΠΗΛΙΟΠΟΥΛΟΣ 
-»- 

Αριθ. 82379 (4) 

Τροποποίηση Υπηρεσιακού Οργανισμού ΕΛΤΑ» (Καθορι¬ 
σμός νέας οργανωτικής δομής της Δ/νσης Κτιρίων και 

σύσταση της Τεχνικής Υπηρεσίας ΕΛ ΤΑ). 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 

ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 11 του ΝΔ 496/70 «Περί 
οργανώσεως και λειτουργίας των Ταχυδρομείων», όπως 
τροποποιήθηκαν με τις διατάξεις του άρθρου 4 του Π.Δ. 
277/75 «περί της νομικής μορφής λειτουργίας της Ταχυ¬ 
δρομικής Υπηρεσίας διά το μετά την 30ην Απριλίου 1975 
χρονικό διάστημα». 

2. Τις διατάξεις του Ν. 1365/83 «Κοινωνικοποίηση των 
επιχειρήσεων δημοσίου χαρακτήρα ή κοινής ωφέλειας». 

3. Τις διατάξεις του Π.Δ. 295/86 «Δομή, ρόλος και τρό¬ 
πος διοίκησης και λειτουργίας της κοινωνικοποιημένης 
επιχείρησης, Ελληνικά Ταχυδρομεία (ΕΛ ΤΑ)». 

4. Τις διατάξεις του άρθρου 19 παρ. 2 του Ν. 1735/87 
«προσλήψεις στο δημόσιο τομέα, κοινωνικός έλεγχος στη 
δημόσια διοίκηση, πολιτικά δικαιώματα και άλλες συνα¬ 
φείς διατάξεις». 

5. Τις διατάξεις του Ν. 1558/85 «Κυβέρνηση και Κυ¬ 
βερνητικά όργανα όπως ισχύουν». 

6. Την υπ’ αριθμ. 94989 Κοινή Υπουργική Απόφαση 
«Έγκριση του Υπηρεσιακού Οργανισμού των ΕΛ.ΤΑ» 
(ΦΕΚ 763/Τευχ. Β/19.10.1988). 

7. Το με αριθμό 2251/2210/002.3/15.6.1993 έγ¬ 
γραφο του ΕΛ.ΤΑ. 

8. Τις αποφάσεις του Δ.Σ. ΕΛ.ΤΑ που λήφθηκαν με τις 
814/20.5.93 και 812/23.4.93 συνεδριάσεις. 

9. Τη με αριθμό Υ 1946/10.12.92 ΦΕΚ 732/Β/ 
17.12.92 κοινή απόφαση του Πρωθυπουργού και του 
Υπουργού Μεταφορών - Επικοινωνιών «Ανάθεση αρμο¬ 
διοτήτων Υπουργού Μεταφορών και Επικοινωνιών στον 
Υφυπουργό Μεταφορών και Επικοινωνιών Π. ΔΕΛΗΜΗ- 
ΤΣΟ, αποφασίζουμε: 

1. Εγκρίνουμε την απόφαση που πήρε το ΔΣ ΕΛ.ΤΑ στη 
Συνεδρίασή του 814/20.5.93 με την οποία αποφάσισε: 

Α. Την τροποποίηση των παρακάτω άρθρων του Ισχύο- 
ντος Υπηρεσιακού Οργανισμού ΕΛ.ΤΑ, ως ακολούθως: 

1. Άρθρο 10, παρ. 2.4. 

από 2.4. Υπηρεσιακές Λειτουργίες Οικονομικού Αποτε¬ 
λέσματος. 

- η Δ/νση Κτιρίων 

- η Δ/νση Προμηθειών 

- η Δ/νση Φιλοτελισμού 

σε: 2.4. Υπηρεσιακές Λειτουργίες Οικονομικού Αποτε¬ 
λέσματος 

- η Δ/νση Κτιρίων 

- η Δ/νση Προμηθειών 

- η Δ/νση Φιλοτελισμού 

- η Τεχνική Υπηρεσία 

2. Άρθρο 11 παρ. 31 

από: 31 Δ/νση Κτιρίων 

311 Τομέας Προγραμματισμού και Διαχείρισης 
Κτιρίων 

3111 Τμήμα Προγραμματισμού Κτιρίων 

3112 Τμήμα Διαχείρισης Κτιρίων 

312 Τομέας Μελετών και Δημοπράτηαης Κτι¬ 
ρίων 

3121 Τμήμα Μελετών Κτιρίων 

3122 Τμήμα Δημοπρατήσεων Κτιρίων 

313 Τομέας Κατασκευών και Συντήρησης Κτι¬ 
ρίων 

3131 Τμήμα Κατασκευών Κτιρίων 

3132 Τμήμα Συντήρησης Κτιρίων 

3101 Συντονιστικό Γραφείο (επιτελική υπηρε¬ 
σία) 

3102 Γραφείο Οικονομικής Ανάλυσης (επιτελική 
υπηρεσία) 

σε: 31 Δ/νση Κτιρίων 

311 Τομέας Προγραμματισμού και Αγοράς Διαχειρ. 
Κτιρίων 

3111 Τμήμα Αγοράς Κτιρίων 

3112 Τμήμα Αξιοποίησης και Διασφάλισης Κτι¬ 
ρίων 

312 Τομέας Διαχείρισης Μισθωμένων Κτιρίων 

3121 Τμήμα Μίσθωσης Κτιρίων 

3122 Τμήμα Αναπροσαρμογής Μισθωμάτων και 
Διαχείρισης Μισθωμένων Κτιρίων 

310 Συντονιστικό Γραφείο (επιτελική υπηρεσία) 

313 Γραφείο Οικονομικής Ανάλυσης (επιτελική 
υπηρεσία) 

Τεχνική Υπηρεσία 

ΤΥ1 Γραφείο Μελετών και Δημοπρατήσεων Έρ¬ 
γων 

ΤΥ2 Γραφείο Κατασκευών και Συντηρήσεων Έρ¬ 
γων 

ΤΥ3 Σχεδιαστήριο 
ΤΥ5 Συντονιστικό Γ ραφείο 

3. Άρθρο 21 από: 

Αρμοδιότητες Υπηρεσιακών Λειτουργιών Διεύθυνσης Κτι¬ 
ρίων 

1. Έργο της Διεύθυνσης Κτιρίων 

Έργο της Δ/νσης Κτιρίων είναι η μελέτη, ο προγραμμα¬ 
τισμός και η μέριμνα ικανοποίησης των αναγκών του Ορ¬ 
γανισμού σε κτίρια, οικόπεδα και γενικά ακίνητα καθώς 
και η αξιοποίηση των ακινήτων που βρίσκονται στην κυριό¬ 
τητα, την κατοχή ή έχει το δικαίωμα χρησιμοποίησης ο 
ΕΛΤΑ. 

2. Τομέας Προγραμματισμού και Διαχείρισης Κτιρίων. 

2.1. Αρμοδιότητες Τμήματος Προγραμματισμού Κτι¬ 
ρίων 

- Παρακολούθηση νομοθεσίας σχετικής με την από¬ 
κτηση ακινήτων. 

-Τήρηση μητρώου ακινήτων ΕΛΤΑ. 

- Προγραμματισμός και σχεδιασμός ενεργειών γι' από¬ 
κτηση οικοπέδων, κτιρίων, αιθουσών κ.λπ. 

- Μέριμνα απόκτησης ακινήτων για τη στέγαση υπηρε¬ 
σιακών λειτουργιών με αγορά, ανταλλαγή, αποδοχών δω¬ 
ρεών, κατασκευή, μίσθωση κ.λπ. 

- Παρακολούθηση πορείας προγραμμάτων απόκτησης 
ακινήτων. 

- Μέριμνα διασφάλισης και αξιοποίησης ακινήτων, 

-Τα θέματα πώλησης και ανταλλαγής ακινήτων. 

2.2. Αρμοδιότητες Τμήματος Διαχείρισης Κτιρίων 

- Κατάρτιση κανονισμού και οδηγιών μίσθωσης και 
εκμίαθωσης ακινήτων, μέριμνα έγκρισης, εφαρμογή και 


παρακολούθηση εφαρμογής αυτών. 

- Παρακολούθηση, εφαρμογή και μέριμνα εφαρμογής 
της σχετικής με τις μισθώσεις και τη διαχείριση των κτι¬ 
ρίων νομοθεσίας. 

- Χειρισμός θεμάτων μίσθωσης και διάθεσης των ακινή¬ 
των στις υπηρεσιακές λειτουργίες. 

- Χειρισμός θεμάτων αναπροσαρμογής μισθωμάτων, 
καταγγελίας μισθώσεων κ.λπ. 

- Χειρισμός θεμάτων εκμίαθωσης ακινήτων ιδιοκτησίας 
ΕΛΤΑ. 

- Χειρισμός και παροχή οδηγιών χειρισμού θεμάτων: 

- ασφάλισης κτιρίων, 

- πυρασφάλειας κτιρίων, 

- ανταποδοτικών τελών κτιρίων, 

- καθαριότητας κτιρίων, 

-οργάνωσης λειτουργίας και εκμετάλλευσης κυλι¬ 
κείων. 

3. Τομέας Μελετών και Δημοπρατήσεων Κτιρίων 

3.1. Αρμοδιότητες Τμήματος Μελετών Κτιρίων 

- Κατάρτιση αρχιτεκτονικών, στατικών, ηλεκτρομηχα- 
νολσγικών και γενικά τεχνικών μελετών κτιρίων. 

- Κατάρτιση μελετών διαρρύθμισης και διαμόρφωσης 
αιθουσών (αρχιτεκτονικών, στατικών, ηλεκτρομηχανολο- 
γικών κ.λπ). 

3.2. Αρμοδιότητες Τμήματος Δημοπρατήσεων Κτι¬ 
ρίων 

- Χειρισμοί θεμάτων σχετικών με δημοπράτηση δομι¬ 
κών και ηλεκτρομηχανολογικών έργων 

- Μέριμνα έκδοσης των απαραίτητων οικοδομικών 
αδειών. 

- Σύνταξη και φροντίδα έγκρισης των όρων δημοπρατή¬ 
σεων έργων. 

- Χειρισμός θεμάτων σχετικών με την κατάρτιση συμ¬ 
βάσεων, κατασκευή δομικών και Η/Μ έργων και ανάθεση 
εκτέλεσης των έργων αυτών. 

-Τήρηση μητρώου εργοληπτών. 

- Παρακολούθηση νομοθεσίας σχετικής με δημοπρά¬ 
τηση έργων. 

- Μέριμνα παραλαβής (προσωρινής οριστικής) των έρ¬ 
γων που εκτελέστηκαν. 

4. Τομέας Κατασκευών και Συντήρησης Κτιρίων 

4.1. Αρμοδιότητες Τμήματος Κατασκευών Κτιρίων 

- Παρακολούθηση νομοθεσίας σχετικής με θέματα κα¬ 
τασκευών κτιρίων. 

- Επίβλεψη και επιμέλεια εκτέλεσης εργολαβικών συμ¬ 
βάσεων κατασκευών κτιρίων. 

- Επίβλεψη και επιμέλεια εκτέλεσης εργολαβικών συμ¬ 
βάσεων ηλεκτρομηχανολογικών εγκαταστάσεων κτιρίων. 

- Εκτέλεση δομικών έργων και κατασκευή ηλεκτρομη- 
χανολογικών εγκαταστάσεων με αυτεπιστασία ή από υπη¬ 
ρεσιακά συνεργεία. 

- Επίβλεψη και επιμέλεια εκτέλεσης εργολαβικών συμ¬ 
βάσεων διαρρύθμισης αιθουσών. 

- Επίβλεψη και επιμέλεια εκτέλεσης εργολαβικών συμ¬ 
βάσεων κατασκευής Η/Μ εγκαταστάσεων αιθουσών. 

- Εκτέλεση εργασιών διαρρύθμισης αιθουσών με αυτε¬ 
πιστασία ή από υπηρεσιακά συνεργεία. 

4.2. Αρμοδιότητες Τμήματος Συντήρησης Κτιρίων 

- Χειρισμός θεμάτων σχετικών με: 

- συντήρηση κτιρίων και αιθουσών, 

- συντήρηση δομικών έργων, 

- ευπρεπισμό και καλή εμφάνιση κτιρίων και αιθου¬ 
σών. 

- Έγκριση υπηρεσιακών προκαταβολών συντήρησης 
κτιρίων και αιθουσών. 

- Αρμοδιότητες ανάλογες με εκείνες της συντήρησης 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7839 


οικοδομικών αλλά για τις ηλεκτρομηχανολογικές εγκατα¬ 
στάσεις κτιρίων και αιθουσών. 

5. Αρμοδιότητες Συντονιστικού Γραφείου 

- θέματα ηλεκτρονικής επεξεργασίας στοιχείων μελε¬ 
τών και κατασκευών κτιρίων. 

-Τις αρμοδιότητες όπως καθορίζονται στο άρθρο 24 
του παρόντος Οργανισμού. 

6. Αρμοδιότητες Γ ραφείου Οικονομικής Ανάλυσης 

- Μελέτη και Επεξεργασία Οικονομικών Στοιχείων και 
διατύπωση σχετικών προτάσεων και εισηγήσεων για θέ¬ 
ματα απόκτησης και αξιοποίησης κτιρίων, αιθουσών και 
γενικά ακινήτων. 

- Επεξεργασία τιμολογίων πληρωμής έργων. 

- Επεξεργασία στοιχείων προϋπολογισμού εσόδων και 
δαπανών της Δ/νσης Κτιρίων. 

- Μελέτη οικονομικών θεμάτων κατόπιν εντολής του 
Διευθυντή της Δ/νσης Κτιρίων. 

σε: ΔΙΕΥΘΥΝΣΗ ΚΤΙΡΙΩΝ 

Έργο της Διεύθυνσης Κτιρίων 

1. Έργο της Δ/νσης Κτιρίων είναι η μελέτη, ο προγραμ¬ 
ματισμός και η μέριμνα ικανοποίησης των αναγκών του 
Οργανισμού σε κτίρια, οικόπεδα και γενικά ακίνητα καθώς 
και η αξιοποίηση των ακινήτων που βρίσκονται στην κυριό¬ 
τητα, την κατοχή ή έχει το δικαίωμα χρησιμοποίησης ο 
ΕΛΤΑ. 

2. Τομέας Προγραμματισμού και Αγοράς Κτιρίων 

2.1. Αρμοδιότητες Τμήματος Αγοράς Κτιρίων 

- Παρακολούθηση νομοθεσίας σχετικής με την από¬ 
κτηση ακινήτων. 

-Τήρηση μητρώου ακινήτων ΕΑΤΑ 

- Προγραμματισμός και σχεδιασμός ενεργειών γι' από¬ 
κτηση ακινήτων. 

- Παρακολούθηση πορείας προγραμμάτων απόκτησης 
ακινήτων. 

2.2. Αρμοδιότητες Τμήματος Αξιοποίησης και Διασφά¬ 
λισης Κτιρίων 

- Μέριμνα διασφάλισης και αξιοποίησης ιδιόκτητων ακι¬ 
νήτων. 

- Μέριμνα πώλησης και ανταλλαγής ακινήτων, 

- Εκμίσθωση ακινήτων ιδιοκτησίας ΕΛΤΑ. 

3. Τομέας Διαχείρισης Μισθωμένων Κτιρίων 

3.1. Αρμοδιότητες Τμήματος Μίσθωσης Κτιρίων 

- Παρακολούθηση και μέριμνα εφαρμογής της σχετικής 
με τις μισθώσεις των κτιρίων νομοθεσίας. 

- Χειρισμός θεμάτων μίσθωσης κτιρίων 

- Χειρισμός θεμάτων καταγγελίας μίσθωσης κτιρίων. 

3.2. Αρμοδιότητες Τμήματος Αναπροσαρμογής Μισθω¬ 
μάτων και Διαχείρισης Μισθωμένων Κτιρίων 

- Παρακολούθηση και μέριμνα εφαρμογής της σχετικής 
με τις μισθώσεις των κτιρίων νομοθεσίας. 

- Χειρισμός θεμάτων αναπροσαρμογής μισθωμάτων 
ακινήτων. 

- Χειρισμός θεμάτων καθαρισμού και απολύμανσης ακι¬ 
νήτων γενικώς. 

- Χειρισμός θεμάτων πυρασφάλειας κτιρίων γενικώς. 

-Χειρισμός θεμάτων ανταποδοτικών τελών ακινήτων 

γενικώς. 

- Χειρισμός θεμάτων λειτουργίας και εκμετάλλευσης 
κυλικείων γενικώς. 

4. Αρμοδιότητες Συντονιστικού Γ ραφείου 

Τις αρμοδιότητες όπως καθορίζονται στο άρθρο 24 του 
παρόντος Οργανισμού. 

5. Αρμοδιότητες Γ ραφείου Οικονομικής Ανάλυσης 

5.1. Μελέτη και επεξεργασία οικονομικών στοιχείων και 

διατύπωση σχετικών προτάσεων και εισηγήσεων για θέ¬ 
ματα απόκτησης και αξιοποίησης κτιρίων, αιθουσών και 


γενικά ακινήτων. 

5.2. Επεξεργασία στοιχείων προϋπολογισμού εσόδων 
και δαπανών της Δ/νσης Κτιρίων. 

5.3. Μελέτη οικονομικών θεμάτων κατόπιν εντολής του 
Διευθυντή της Δ/νσης Κτιρίων. 

ΤΕΧΝΙΚΗ ΥΠΗΡΕΣΙΑ ΕΛΤΑ 

Η Τεχνική Υπηρεσία ΕΛΤΑ αποτελεί κεντρική υπηρε¬ 
σιακή λειτουργία οικονομικού αποτελέσματος, χωρίς 
στάθμη, υπαγόμενη απευθείας στο Γενικό Διευθυντή και 
διαρθρώνεται ως εξής: 

Τεχνική Υπηρεσία 

ΤΥ1 Γραφείο Μελετών και Δημοπρατήσεων Έργων 

ΤΥ2 Γ ραφείο Κατασκευών και Συντηρήσεων Έργων 

ΤΥ3 Γραφείο Προγραμματισμού Έργων 

ΤΥ4 Σχεδιαστήριο 

ΤΥ5 Συντονιστικό Γραφείο 

Αρμοδιότητες 

Η Τεχνική Υπηρεσία ΕΛΤΑ είναι η «διευθύνουσα υπηρε¬ 
σία» ή «επιβλέπουσα υπηρεσία», σύμφωνα με τις διατάξεις 
του Π.Δ. 118/87 που εκδόθηκε κατ’ εξουσιοδότηση του 
Ν. 1418/84 «δημόσια έργα και ρυθμίσεις συναφών θεμά¬ 
των» και ασκεί τις αρμοδιότητες που ο νόμος αυτός της 
παρέχει. 

1. Αρμοδιότητες Γ ραφείου Μελετών και Δημοπρατή¬ 
σεων Έργων (ΤΥ1) 

1.1. Κατάρτιση αρχιτεκτονικών, στατικών, ηλεκτρομη- 
χανολογικών και γενικά τεχνικών μελετών κτιρίων. 

1.2. Κατάρτιση μελετών διαρρύθμισης και διαμόρφω¬ 
σης αιθουσών (αρχιτεκτονικών, στατικών, ηλεκτρομηχα- 
νολογικών κ.λπ) 

1.3. Χειρισμός θεμάτων σχετικών με τη δημοπράτηση 
δομικών και ηλεκτρομηχανολογικών έργων. 

1.4. Μέριμνα έκδοσης των απαραίτητων οικοδομικών 
αδειών. 

1.5. Σύνταξη και φροντίδα έγκρισης των όρων δημοπρα¬ 
τήσεων έργων. 

1.6. Χειρισμός θεμάτων σχετικών με την κατάρτιση 
συμβάσεων κατασκευής δομικών και Η/Μ έργων και ανά¬ 
θεση εκτέλεσης των έργων αυτών. 

1.7. Τήρηση μητρώου εργοληπτών. 

1.8. Παρακολούθηση νομοθεσίας σχετικής με τη δημο¬ 
πράτηση έργων. 

1.9. Μέριμνα παραλαβής (προσωρινής, οριστικής) των 
έργων που εκτελέστηκαν. 

2. Αρμοδιότητες Γραφείου Κατασκευών και Συντήρη¬ 
σης (ΤΥ2) 

2.1. Παρακολούθηση νομοθεσίας σχετικής με θέματα 
κατασκευών. 

2.2. Επίβλεψη και επιμέλεια εκτέλεσης εργολαβικών 
συμβάσεων κατασκευών έργων. 

2.3. Επίβλεψη και επιμέλεια εκτέλεσης εργολαβικών 
συμβάσεων Η/Μ έργων. 

2.4. Εκτέλεση δομικών και Η/Μ έργων με αυτεπιστασία 
από υπηρεσιακά συνεργεία. 

2.5. Επίβλεψη και επιμέλεια εκτέλεσης εργολαβικών 
συμβάσεων διαρρύθμισης αιθουσών. 

2.6. Επίβλεψη και επιμέλεια εκτέλεσης εργολαβικών 
συμβάσεων κατασκευής Η/Μ εγκαταστάσεων αιθου¬ 
σών. 

2.7. Εκτέλεση εργασιών διαρρύθμισης αιθουσών με αυ¬ 
τεπιστασία ή από υπηρεσιακά συνεργεία. 

2.8. Συντήρηση κτιρίων και αιθουσών. 

2.9. Συντήρηση δομικών έργων. 

2.10. Συντήρηση Η/Μ εγκαταστάσεων. 

2.11. Ευπρεπισμό και καλή εμφάνιση κτιρίων και αιθου¬ 
σών. 

2.12. Έγκριση υπηρεσιακών προκαταβολών συντήρη¬ 
σης κτιρίων και αιθουσών. 

3. Αρμοδιότητες Γραφείου Προγραμματισμού Έργων 
(ΤΥ3) 

3.1. Κατάρτιση προγράμματος τεχνικών έργων. 

3.2. Παρακολούθηση και έλεγχος υλοποίησης του προ¬ 
γράμματος τεχνικών έργων. 

3.3. Ελεγχος τεχνικών στοιχείων των προς αγορά ή μί¬ 
σθωση κτιρίων. 

3.4. Εκτιμήσεις κτιρίων. 

3.5. Κατάρτιση τεχνικοοικονομικών μελετών κτιρίων και 
εγκαταστάσεων. 

4. Αρμοδιότητες Σχεδιαστηρίου (ΤΥ4) 

Κάλυψη αναγκών σχεδίασης σε θέματα μελετών και κα¬ 
τασκευών έργων. 

5. Αρμοδιότητες Συντονιστικού Γραφείου (ΤΥ5) 

5.1. Χειρισμός θεμάτων ηλεκτρονικής επεξεργασίας 
στοιχείων μελετών και κατασκευών κτιρίων. 

5.2. Επεξεργασία τιμολογίων πληρωμής έργων. 

5.3. Επεξεργασία στοιχείων προϋπολογισμού εσόδων 
και δαπανών της Τ.Υ. 

5.4. Γραμματειακή στήριξη του προϊσταμένου της Τ.Υ. 

5.5. Χειρισμός θεμάτων προσωπικού της Τ.Υ. 

5.6. Εσωτερική διακίνηση της υπηρεσιακής αλληλογρα¬ 
φίας. 

5.7. Τήρηση πρωτοκόλλου αλληλογραφίας. 

5.8. Αρχειοθέτηση εγγράφων και στοιχείων της Τ.Υ. 

5.9. Δακτυλογράφηση - αναπαραγωγή εγγράφων της 
Τ.Υ. 

5.10. Επιμέλεια καθαριότητας, φύλαξης και συντήρη¬ 
σης των χώρων της Τ.Υ. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού εκμετάλλευσης 
του ΕΛ.ΤΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Σεπτεμβρίου 1993 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΟΙΚΟΝΟΜΙΑΣ 

ΣΩΤΗΡΗΣ ΚΟΥΒΕΛΑΣ ΣΤΕΦΑΝΟΣ ΜΑΝΟΣ 

ΥΦΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Π. ΔΕΛΗΜΗΤΣΟΣ 
-♦- 

Αριθ. 13643 (5) 

Σύσταση ίδιου Νομικού Προσώπου στο Δήμο Ρεθύμνης με 

την επωνυμία (Γ' ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ 

ΗΛΙΚΙΩΜΕΝΩΝ» Δήμου Ρεθύμνης. 

Ο ΝΟΜΑΡΧΗΣ ΡΕΘΥΜΝΗΣ 

Έχοντας υπόψη: 

1. Τις διατάξεις των άρθρων 187 και 189 του ΔΚΚ (Π.Δ. 
323/1989). 

2. Την ΓΕ/2317/86 απόφαση του Υπουργού Υγείας 
Πρόνοιας και Κοινωνικών Ασφαλίσεων «Έγκριση εφαρμο¬ 
γής προγράμματος ανοικτής προστασίας ηλικιωμένων στο 
Δήμο Ρεθύμνης» (Γ' ΚΑΠΗ), αποφασίζουμε: 

1. θεωρούμε νόμιμη την 227/93 απόφαση του Δημοτι¬ 
κού Συμβουλίου Ρεθύμνης και συνιστούμε ίδιο Νομικό 
Πρόσωπο με το όνομα (Γ' ΚΕΝΤΡΟ ΑΝΟΙΚΤΗΣ ΠΡΟΣΤΑ¬ 
ΣΙΑΣ ΗΛΙΚΙΩΜΕΝΩΝ» Δήμου Ρεθύμνης (ανατολικά Προά- 
στεια). 


2. Σκοπός του Νομικού Προσώπου είναι η παροχή ιατρο- 
κοινωνικής προστασίας στα ηλικιωμένα έτομα της περιο¬ 
χής των ανατολικών προαστείων του Δήμου Ρεθύμνου. 

3. Πόροι του Γ' Κέντρου Ανοικτής Προστασίας Ηλικιω¬ 
μένων Δήμου Ρεθύμνης είναι: 

α) Η ετήσια επιχορήγηση της Δήμου με δρχ. 
15.000.000. 

β) Η επιχορήγηση και κάθε άλλη παροχή του Κράτους 
είτε προς αυτό, είτε προς το Δήμο Ρεθύμνης, γι' αυτό το 
Νομικό Πρόσωπο. 

γ) Κάθε είδους συνδρομές, εισφορές, δωρεές, κληρο¬ 
νομιές, κληροδοσίες. 

δ) Έσοδα από τη συμβολική χρηματική συμμετοχή με¬ 
λών που έχουν ανάγκη προστασίας. 

ε) Εισπράξεις από το αντίτιμο των παρεχομένων από το 
Νομικό Πρόσωπο πραγμάτων ή υπηρεσιών. 

στ) Πρόσοδοι από την περιουσία του. 

ζ) Κάθε άλλη νόμιμος πρόσοδος. 

4. Το συνιστωμένο Νομικό Πρόσωπο διοικείται από πε¬ 
νταμελές Διοικητικό Συμβούλιο το οποίο απαρτίζεται από: 

α) Δύο δημοτικούς συμβούλους με τους αναπληρωτές 
τους. 

β) Δύο δημότες ή κατοίκους που έχουν ανάλογη επαγ¬ 
γελματική ή κοινωνική δράση ή ανάλογες ειδικές γνώσεις. 

Πρόεδρος του Διοικητικού Συμβουλίου είναι ο Δήμαρ¬ 
χος ή άλλο μέλος αιρετό ή μη που ορίζεται απ’ αυτόν. 

Η θητεία των μελών του Διοικητικού Συμβουλίου ακο¬ 
λουθεί την Δημοτική περίοδο. 

Νέα μέλη του Διοικητικού Συμβουλίου· ορίζονται όταν 
λήξει η θητεία των παλαιών ή όταν κατά την διάρκεια της 
θητείας τους κενωθεί η θέση για οποιοδήποτε λόγο. 

5. Τα μέλη του Διοικητικού Συμβουλίου ορίζονται από το 
Δημοτικό Συμβούλιο με μυστική ψηφοφορία. 

6. Το Νομικό Πρόσωπο εκπροσωπείται ενώπιον των Δι¬ 
καστηρίων και κάθε αρχής από τον Πρόεδρο του Διοικητι¬ 
κού Συμβουλίου και στήν περίπτωση που αυτός απουσιά¬ 
ζει ή κωλύεται από τον Αντιπρόεδρο. 

7. Από τις διατάξεις αυτής της απόφασης προκαλείται 
δαπάνη σε βάρος του Πρ/σμού του Δήμου Ρεθύμνης 
ύψους 15.000.000 περίπου για καθένα από τα επόμενα 
οικ. έτη. 

Επειδή δεν έχει ολοκληρωθεί η διαδικασία της σύστα¬ 
σης του Νομικού Προσώπου για το τρέχον οικ. έτος δεν 
προκαλείται δαπάνη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 2 Σεπτεμβρίου 1993 

Ο Νομάρχης 
Σ. ΤΣΙΦΤΗΣ 

- ♦- 

Αριθ. 512377 (6) 

Διαδικασία και δικαιολογητικά εγκρίσεως αρχιτεκτονικών 
τουριστικών καταλυμάτων. 

Ο ΓΕΝ. ΓΡΑΜΜΑΤΕΑΣ ΤΟΥ Ε.Ο.Τ. 

Έχοντας υπόψη: 

α) Τον Α.Ν. 1565/50 περί ΕΟΤ όπως κυρώθηκε τροπο¬ 
ποιήθηκε και συμπληρώθηκε με τον Ν. 1624/51 όπως 
ισχύει σήμερα. 

β) Τα Ν.Δ 4109/60 και 201 /74 όπως ισχύουν σήμερα. 

γ) Τις διατάξεις του άρθρου 1, της παρ. 1 και 2 του άρ¬ 
θρου 2, της παρ. 1 του άρθρ. 3 και της παρ. 4 του άρθρου 6 
του Ν. 2160/93 (ΦΕΚ 118Α/19.7.93) «Ρυθμίσεις για τον 

τοιι ρισμό και άλλες διατάξεις. 

51 Την ανάγκη προσδιορισμού της διαδικασίας, των δι- 
0 ^ ο γητικών κ.πλ. που απαιτούνται για την έγκριση 
πώ τ ον ΕΟΤ των αρχιτεκτονικών μελετών Τουριστικών 
Καταλυμάτων σύμφωνα με την παρ. 1 του άρθρ. 3 του Π. 
2160/93 σε συνδυασμό με τις ισχύουσες τεχνικές προδια¬ 
γραφές του ΕΟΤ · αποφασίζουμε: 

Υ Πα την χορήγηση των εγκρίσεων των αρχιτεκτονικών 
πελατών τουριστικών καταλυμάτων υποβάλλονται στον 
£θΤ τα ακόλουθα: 
α) Αίτηση. 

β) Τοπογραφικά διαγράμματα, αρχιτεκτονικά σχέδια και 
χοιπά δικαιολογητικά όπως αυτά - ορίζονται και περιγρά- 
φονται στις ισχύουσες τεχνικές προδιαγραφές του ΕΟΤ, 
ανοποιουμένων όμως των δύο σταδίων ελέγχου, (καταλ¬ 
ληλότητας οικοπέδου και αρχιτεκτονικών σχεδίων) σε ένα 
οτάδιο εγκρίσεως. 

γ) Παράβολο υπέρ του ΕΟΤ όπως ορίζεται εκάστοτε με 
απόφαση του ΕΟΤ. 

, δ) Αντίγραφο Τραπεζικής κατάθεσης της νομίμου αμοι¬ 
βής του συντάκτη διπλωματούχου μηχανικού σύμφωνα με 
ίο ΠΔ 696/74 (ΦΕΚ 301Α/74) «περί αμοιβών μηχανικών 
για σύνταξη μελετών κλπ.» όπως τροποποιήθηκε και συ¬ 
μπληρώθηκε με το Π.Δ. 515/89 (ΦΕΚ 219Α/5.10.89) και 
όπως ισχύει κατά την ημερομηνία υποβολής της αίτησης 
στον ΕΟΤ. 

ε) Προέγκριση Χωροθέτησης ΥΠΕΧΩΔΕ, όπου απαιτεί¬ 
ται. 

στ) Μελέτη Περιβαλλοντικών Επιπτώσεων (Μ.Π.Ε.) 
όπου απατείται (ΦΕΚ 678Β/25.10.90). 

ζ) Βεβαίωση του ΥΠΕΧΩΔΕ ή του ΥΠΠΟ προκειμένου 
για παραδοσιακά ή διατηρητέα κτίρια, άτι το κτίριο είναι 
παραδοσιακό ή διατηρητέο, κατά τα οριζόμενα ειδικώτερα 
στην υπ’ αριθμ. 500803/1.4.93 απόφαση του ΕΟΤ. 

Επιπλέον των ανωτέρω είναι δυνατόν να ζητηθεί η προ¬ 
σκόμιση προσθέτων δικαιολογητικών, λόγω της θέσης ή 
της φύσης της εγκατάστασης, το οποία να προβλέπονται 
από άλλες διατάξεις. 

2. Η σύνταξη και παρουσίαση των αρχιτεκτονικών μελε¬ 
τών για την καταβολή στον ΕΟΤ, καθορίζεται στην υπ' 
αριθμ, 523803/27.6.89 απόφαση του ΕΟΤ. 

3. Η τρίμηνη προθεσμία που ορίζεται από το Νόμο (παρ. 
1 όρθρ 3 Ν. 2160/93) για την ολοκλήρωση από τον ΕΟΤ 
ης διαδικασίας ελέγχου, αρχίζει από την ημερομηνία 
αποβολής της αίτησης στο πρωτόκολλο του ΕΟΤ, η οποία 


θα συνοδεύεται με πλήρη φάκελλο με την απαιτούμενα ως 
άνω (παρ. 2) δικαιολογητικά. 

Ο έλεγχος της πληρότητας του φακέλλου, θα γίνεται 
από τα αρμόδια Τμήματα της Κεντρικής Υπηρεσίας του 
ΕΟΤ (Β5) και Β4) για τα Παραδοσιακά), ή από το αρμόδιο 
τμήμα της Περιφερειακής Υπηρεσίας του ΕΟΤ για τα Του¬ 
ριστικά Καταλύματα που υπάγονται στην αρμοδιότητα αυ¬ 
τής. 

Η απόφαση αυτή να δημοσιευθεί στην Εφημερίδα της 
Κυβερνήσεως. . 

Αθήνα, 15 Σεπτεμβρίου 1993 

Ο Γεν. Γραμματέας 
ΓΙΑΝΝΗΣ ΑΓΓΛΟΣ 

- +- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στην 57704/ΔΙΟΕ 807/23.7.93) απόφαση ΥΠΕΘΟ, 
που δημοσιεύθηκε στο ΦΕΚ 610/Β/13.8.93 γίνεται η 
εξής διόρθωση: 

σελίδα 6629, 

ιδ) αντί του εσφαλμένου «Δ/νση Περιφερειακής Ανά¬ 
πτυξης Καβάλας-, τίθεται το ορθό: «Γραφείο Περιφερεια¬ 
κής Ανάπτυξης Καβάλας» 

ιε) αντί του εσφαλμένου <·Δ/νση Περιφερειακής Ανά¬ 
πτυξης Ρόδου-, τίθεται το ορθό: «Γραφείο Περιφερειακής 
Ανάπτυξης Ρόδου». 

(Από το Υπουργείο Εθν. Οικονομίας) 

-♦- 

( 8 ) 

Στην Υπουργική απόφαση Υ6α/776 που δημοσιεύθηκε 
στο ΦΕΚ 536/τΒ'/20.6.93 διορθώνεται η παρ. ζ' του άρ¬ 
θρου 29 στη σελίδα 5854 από το εσφαλμένο -να παρέχε¬ 
ται καθένα δείγμα φαρμακευτικών προϊόντων, που περιέ¬ 
χουν ψυχότροπες ουσίες ή ναρκωτικά κατά την έννοια των 
διεθνών συμβάσεων-, στο σωστό, δεν παρέχεται κανένα 
δείγμα φαρμακευτικών προϊόντων που περιέχουν ψυχό¬ 
τροπες ουσίες ή ναρκωτικά, κατά την έννοια των διεθνών 
συμβάσεων». 

(Από το Υπ. Υγείας, Πρόνοιας και Κοιν. Ασφ.) 




ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΕΕΧ 

22.3211 ΥΡΕΤ ΘΒ 

λειτουργούν καθημερινά από 8.00' έως Ί3.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος τ ης ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 30· Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 

Για 

το 

Τεύχος Α’ 

Δρχ. 

8.500 

Δρχ. 

425 

β) 

» 

» 

» 

Β' 

» 

12.500 

» 

625 

Υ) 

» 

» 

» 

Γ 

» 

5.000 

» 

250 

δ) 

» 

» 

» 

Δ' 

» 

12.000 

» 

600 

ε) 

» 

» 

» 

Αναπτυξιακών Πράξεων 

» 

9.500 

» 

475 

στ) 

» 

» 

» 

Ν.Π.Δ.Δ. 

» 

5.000 

» 

250 

ζ) 

» 

» 

» 

ΠΑΡΑΡΤΗΜΑ 

» 

3.000 

» 

150 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

» 

300 

θ) 

» 

» 

» 

Αν. Ειδικού Δικαστηρίου 

» 

1.500 

» 

75 

ι) 

» 

» 

» 

Α.Ε. & Ε.Π.Ε. 

» 

25.000 

» 

1.250 

ια) 

Για 

όλα τα Τεύχη 

» 

55.000 

» 

2.750 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














